Hans Sloane

Hans Sloane, nado en Killyleagh, reino de Irlanda, o 16 de abril de 1660 e finado en Chelsea, Gran Londres, Inglaterra, o 11 de xaneiro de 1753 foi un médico e naturalista irlandés, de orixe escocesa e británica.
No 1727 sucedeu a Isaac Newton na presidencia da Royal Society, cargo que mantivo até o 1741.

Legou ao rei Xurxo II de Gran Bretaña a súa colección de plantas e outros artefactos (recollidos principalmente durante a súa viaxe a Madeira, Barbados, S. Kitts e Nevis e Xamaica), que constituíron o núcleo do que se converteu no Museo Británico de Londres. Tamén parece ser o inventor do chocolate quente e a praza de Sloane Square (Kensington e Chelsea) está dedicada a el.

 Traxectoria 
Naceu en Killyleagh, condado de Down, Irlanda do Norte, onde o seu pai dirixía a colonia de escoceses enviada á illa polo rei Xacobe VI de Escocia e I de Inglaterra. Dende moi novo amosou a súa paixón polo coleccionismo con especial atención a obxectos curiosos e insólitos. De maior, esta tendencia levouno a interesarse pola medicina e por iso trasladouse a Londres onde comezou a estudar botánica e farmacia. As súas notábeis coleccións foron importantes temas de estudo para o naturalista John Ray e para o gran químico e físico Robert Boyle.miniatura| Ilustración de aparellos á recensión do primeiro volume de A voyage to the islands Madera, Barbados, Nieves, S. Christophers and Jamaica (Unha viaxe ás illas Madeira, Barbados, S. Christophers e Nevis e Xamaica) publicado no Acta Eruditorum de 1710.|esquerdaEn 1683 Sloane emprendeu unha longa viaxe a Francia para continuar os seus estudos de medicina e botánica e onde se licenciou en 1684, onde coñeceu a algúns dos botánicos máis importantes da época, como Joseph Pitton de Tournefort e Pierre Magnol. Sloane quedou fascinado pola continua investigación destes dous botánicos de novas especies vexetais, e converteuno nun auténtico método de estudo. En 1685 volveu a Inglaterra, onde se converteu en membro da recentemente formada Royal Society, e así puido entrar en contacto co médico Thomas Sydenham, que o converteu no seu alumno. En 1687 converteuse en membro do Royal College of Physicians e aceptou unha oferta para acompañar ao barón Lansdowne na súa expedición a Xamaica, despois de publicar The Natural History of Jamaica en 1707.James Poskett, edición en inglés "The Natural History of Jamaica"; versión en italiano "Orizzonti, Una storia globale della scienza", 2022, trad. Alessandro Manna, páx. 164, Einaudi, Torino, ISBN 978 8806 25148 2 Antes de marchar Sloane recibiu tanto do seu amigo Ray como de Robert Boyle a tarefa de recoller o maior número de mostras de estudo posibles, e durante o traxecto de tres meses dedicouse ao estudo da fosforescencia da auga do mar (ardora) e dos hábitos migratorios das aves acuáticas. As publicacións de Sloane foron ilustradas polo pintor e naturalista Eleazar Albin.

 Notas 

 Véxase tamén 

 ligazón=s:|19x19px|Collabora a Wikisource Wikisource contén unha páxina en lingua inglesa dedicada a Hans Sloane
 ligazón=https://species.wikimedia.org/wiki/?uselang=it|22x22px|Collabora a Wikispecies Wikispecies contén información sobre Hans Sloane

 Outros artigos 

Naturalismo
 Ilustración científica

 Ligazóns externas 
 The Natural History Museum, London About Hans Sloane (1660-1753) 

Categoría:Coleccionistas
Categoría:Finados en 1753
Categoría:Nados en 1660
Categoría:Médicos do Reino Unido
Categoría:Naturalistas